Chantun - Grischun po applitgar il nov plan directiv - Novitads - RTR\nChantun - Grischun po applitgar il nov plan directiv\nIl Cussegl federal ha approvà ils plans directivs revedids dals chantuns Grischun e Schaffusa. Uschia èn fin uss 18 plans directivs chantunals adattads a la lescha revedida davart la planisaziun dal territori.\nIl Grischun e Schaffusa adempleschian las novas prescripziuns, communitgescha il Departament federal per ambient, energia, traffic e telecommunicaziun.\nExaminar zonas aifer dus onns\nUss ston las vischnancas grischunas examinar aifer dus onns lur zonas d'abitar, las zonas maschadadas sco er las zonas centralas. Quellas èn per il pli memia grondas. Plinavant stoppia er vegnir controllà sche il basegn da zonas da lavur correspunda a la realitad.\nTenor il la revedida lescha davart la planisaziun dal territori ston ils chantuns definir lur zonas uschia che talas correspundan als basegns dals dals proxims 15 onns.\nScumond per tschintg chantuns\nIls chantuns da Genevra, Lucerna, Schwyz, Zug e Turitg na dastgan en il mument betg pli stgaffir novas zonas da bajegiar. Quai ha decis il Cussegl federal. Ils chantuns n’hajan betg introducì a temp ina taxa sin la plivalur u betg ademplì las pretensiuns dal dretg federal.